ჩელთი
ჩელთი — მდინარე აღმოსავლეთ საქართველოში (ყვარლის მუნიციპალიტეტი), მდინარე ალაზნის მარცხენა შენაკადი. სათავე აქვს კახეთის კავკასიონის სამხრეთ კალთაზე, ზღვის დონიდან 2595 მ სიმაღლეზე. სიგრძე 28 კმ, აუზის ფართობი 144 კვ.კმ. საზრდოობს თოვლის, წვიმისა და მიწისქვეშა წყლით. გაზაფხულზე ახასიათებს წყალდიდობა, შემოდგომაზე – წყალმოვარდნები, ზაფხულში – ხანმოკლე და ზამთარში – მდგრადი წყალმცირობა. საშუალო წლიური ხარჯი შესართავთან 3,74 მ³/წმ.